Jaakko Yli-Juonikas

Jaakko Yli-Juonikas (s. 1976 Loimaa) on suomalainen kirjailija.

 Ura 
Yli-Juonikas valmistui filosofian maisteriksi vuonna 2001 Turun yliopistosta, minkä jälkeen hän on toiminut vapaana kirjailijana ja suomentajana. Vuonna 2003 ilmestyi Yli-Juonikkaan esikoisteos, novellikokoelma Uudet uhkakuvat. Yli-Juonikas on kääntänyt muun muassa William Blumin Yhdysvaltain voimapolitiikkaa kriittisesti ruotivan teoksen Roistovaltio. Hänen kirjallisuusarvostelujaan on julkaistu muun muassa Nuori Voima -lehdessä ja elokuva-arvostelujaan Film-o-holic.comissa.

Vuonna 2009 Yli-Juonikas julkaisi romaanin Valvoja ja vuonna 2011 sen sisarteoksen Uneksija, josta hän voitti Kalevi Jäntin palkinnon. Romaanille Neuromaani (2012) myönnettiin Jarkko Laine -palkinto, ja Suomen Kirjataiteen komitea valitsi sen Vuoden kauneimmaksi kirjaksi. Neuromaanin ulkoasun suunnitteli graafikko Markus Pyörälä.

Yli-Juonikas kuuluu vuonna 2010 perustettuun Mahdollisen Kirjallisuuden Seuraan. Hän on mukana 14 kirjoittajan yhteistyönä syntyneessä viisitoistaosaisessa Ihmiskokeita-kollektiiviromaanissa, joka ilmestyi 2016.

Tanssitaiteilija Valtteri Raekallio toteutti työryhmineen Neuromaanista monitaiteisen esityksen yhteistyössä Helsingin juhlaviikkojen ja nykytanssikeskus Zodiakin kanssa. Neuromaania esitettiin syksyllä 2016 kuuden viikon ajan. Kirjallisuudentutkija Laura Piippo väitteli vuonna 2020 filosofian tohtoriksi Jyväskylän yliopistossa Neuromaanin poetiikasta.

Neuromaanin "jatko-osa", romaani Jatkosota-extra, ilmestyi syksyllä 2017 ja valittiin Finlandia-palkintoehdokkaaksi.

Vuonna 2018 Yli-Juonikas aloitti kuusiosaisen Neljä ratsastajaa -romaanisarjan. Osat 1–4 ja 6 julkaisi Siltala. Viidennen osan Teppo joutuu lahtiin Yli-Juonikas julkaisi 100 kappaleen omakustanteena, jonka sivut oli liimattu yhteen ja jota saattoi ostaa vain häneltä itseltään. Sarjan viimeinen osa Tuhatkaunokin tuho herätti huomiota A4-kokoisena, kannettomana ja avoselkäisenä "blokkina". Teoksen ulkoasun suunnitteli Katri Astala, ja Kirjataiteen komitea valitsi sen vuoden 2024 Kauneimmat kirjat -kokoelmaan.

 Teokset 






 Ihmiskokeita. Proseduraalinen kollektiiviromaani. Lahti: Mahdollisen Kirjallisuuden Seura, 2016. 
 Jatkosota-extra. Helsinki: Siltala, 2017. .
Neljä ratsastajaa: Yö on viisain. Helsinki: Siltala, 2018. 
Neljä ratsastajaa 2: Tahdon murskatappio. Helsinki: Siltala, 2019. 
Neljä ratsastajaa 3: Mitä uudet Galgalim-silmäni näkivätkään. Siltala, 2020. 
Markku Eskelinen ja Jaakko Yli-Juonikas: Talvimatkoja. ntamo, 2020. 
Käsikirjoitus Valtteri Raekallion tanssiteokseen Kehys. Taidekoti Kirpilä, elokuu-lokakuu 2020.
Neljä ratsastajaa 4: Jääasema KOOMA. Siltala, 2021. 

 Käsikirjoitus Harry Salmenniemen kanssa Valtteri Raekallion monitaiteiseen esitykseen Valvojat. Helsingin keskusta, elokuu-syyskuu 2023.
 Neljä ratsastajaa 6: Tuhatkaunokin tuho. Helsinki: Siltala, 2024. 

 Käännökset 







 Palkinnot ja tunnustukset 
 Kalevi Jäntin palkinto 2011 teoksesta Uneksija
 Jarkko Laine -palkinto 2013 teoksesta Neuromaani
Runeberg-palkinnon ehdokkuus 2013 teoksesta Neuromaani
 Alfred Kordelinin säätiön kannustuspalkinto 2014
 Finlandia-palkinnon ehdokkuus teoksesta Jatkosota-extra 2017

 Lähteet 



Luokka:Suomalaiset kirjailijat
Luokka:Suomalaiset novellikirjailijat
Luokka:Suomalaiset kirjallisuuskriitikot
Luokka:Suomentajat
Luokka:Kalevi Jäntin palkinnon saajat
Luokka:Vuonna 1976 syntyneet
Luokka:Elävät henkilöt